|  |  |
| --- | --- |
|  | **Bernoulli’s response (R1)** |
|  | Dies laeta dies illa  Teget foedus à favilla  A Charybdi et a Scylla.  Quantus plausus est futurus,  Dum Wilhelmus est venturus,  Has paludes tuiturus.  Tuba mirum spargens sonum  Per Hispana regionum  Coget omnes ante thronum.  Marti stupor et Bellonae,  Dum Rex dicet, Flandre bone,  Poshac vives sub Leone.  Miles scriptus adducetur,  Cum quo Caesar unietur,  Unde Flandrus subjugetur.  Hic Rex ergo cum sedebit,  Vera fides refulgebit,  Nil Romano remanebit.  Quid sum miser tunc dicturus,  Quem Patronum rogaturus,  Cum nec Gallus sit securus.  Rex invictae potestatis  Depressisti nostros satis;  Si cadendum, cedo fatis.  Posthac colam Deum piè,  Esse nolo causa viae,  Ne me perdas illa die.  Pro Hispano multa passus,  Ut hic staret, nunc es lassus,  Tantus labor non sit cassus.  Magne Rector Britannorum,  Amor, timor populorum,  Parce terris Hispanorum.  Ingemisco tanquam reus,  Culpa rubet vultus meus,  Cadam nisi juvet Deus.  Dum Hybernum domuisti,  Anglum Scotum erexisti,  Mihi quoque spem dedisti.  Preces meae non sunt dignae,  Sed Rex magne fac benignè,  Ne bomborum cremer igne.  Inter Belgas locum praesta,  Ut Romana linquam festa  Et ut tua canam gesta.  Confutatis Papae brutis,  Lege, fide substitutis;  Redde mihi spem salutis.  Oro supplex et acclinis,  Persecutor fiat cinis,  Lacrymarum ut sit finis. |